
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00935/2013-04
09.05.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У

о акредитацији студијског програма
Утврђује се да Универзитет уметности У Београду са седиштем у  DOCVARIABLE ConvertString(Adresa,1,5) \* MERGEFORMAT   DOCVARIABLE ConvertString(Sediste,1,5) \* MERGEFORMAT Београду, Косанчићев венац 29, ПИБ: 100062526 DOCVARIABLE PIB \* MERGEFORMAT , Матични број: 07003188,  испуњава прописане стандарде за акредитацију интердисциплинарног студијског програма 
Мастер студије Међународно истраживање драмских и аудио-визуелних извођачких уметности / 
Master In International Performance Research – MAIPR,  на енглеском језику и то за упис
15 студената. Студијски програм је заједнички за: 
Универзитету уметности у Београду у Србији,
Универзитет у Ворику (University of Warwick) у Великој Британији, 

Универзитет у Амстердаму (University van Amsterdam) у Холандији, 

Универзитет у Хелсинкију (Helsingin Yliopisto) у Финској, 
Тринити Колеџ у Даблину (Trinity College Dublin) у Ирској.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа Универзитет уметности у Београду са седиштем у  DOCVARIABLE ConvertString(Adresa,1,5) \* MERGEFORMAT   DOCVARIABLE ConvertString(Sediste,1,5) \* MERGEFORMAT Београду, Косанчићев венац 29, је дана 13.05.2013. године поднела захтев за акредитацију интердисциплинарног студијског програма Ерасмус мундус Мастер студије: Међународно истраживање извођачких иметности/ Erasmus Mundus MAIPR - Master In International Performance Research, на енглеском језику под бројем 612-00-00935/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Универзитет уметности у Београду и предлог одлуке, достављени су Комисији за акредитацију и проверу квалитета.
Комисија је установила да високошколска установа Универзитет уметности у Београду за интердисциплинарни студијски програм  Ерасмус мундус Мастер студије Међународно истраживање извођачких уметности / Erasmus Mundus MAIPR-Master In International Performance Research делимично задовољава стандарде квалитета,  па је Установи 25.10.2013. године упутила Акт упозорења о отклањању недостатака.

После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је Универзитет уметности у Београду  отклонио наведене недостатке из Акта упозорења и да испуњава прописане стандарде у погледу квалитета студијског програма. По примедбама КАПК установа је променила назив студијског програма, те је Kомисија за акредитацију и проверу квалитета утврдила да високошколска установа  DOCVARIABLE ConvertString(UstanovaNaziv,1,5) \* MERGEFORMAT Универзитет уметности у Београду  за интердисциплинарни студијски програм Мастер студије Међународно истраживање драмских и аудио-визуелних извођачких уметности / Master In International Performance Research – MAIPR, на енглеском језику  испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
У Уводној табели   дати су подаци о стручном називу- Мастер теорије драмских и аудио-визуелних извођачких уметности, трајању – три семестра и врсти студија- интердисциплинарне студије (области: драмске и аудиовизуелне уметности, науке о уметностима, менаџмент - култура и медији), укупан број од 120 ЕСПБ, као и број студената који се уписују на програм – 15. Настава се изводи на енглеском језику. Програм је прихваћен 31.3.2011. године и 24.04.2014. године од стране Сената Универзитета уметности у Београду. 

Програм се реализује у току једне и по школске године као комбинација теоријског и практичног рада, а завршава се израдом завршног мастер рада и извођењем практичног дела-перформанса, уколико је то (уметнички) део завршног истраживачког рада. У складу са циљевима и природом програма, студенти током студија обично похађају наставу на 2 партнерска универзитета (некада и три), бирајући понуђене модуле на сваком универзитету, а истраживања могу да спроведу у једној или више партнерских земаља. Едуковање на различитим универзитетима значи да сваки универзитет пружа модул - групу предмета за који је уже специјализован (специјалност Универзитета уметности у Београду су Студије кустоских пракси). Период студија подељен је на четири студијска термина - Модула (СТ): 
· СТ1 – први семестар (од октобра до зимског распуста крајем децембра); студенти проводе на свом матичном универзитету (универзитет на којем је студент уписао први семестар); 

· СТ2 – други  семестар; студенти у зависности од изабраног модула одлазе на размену на један или два партнерска универзитета где проводе период од  јануара до априла или од априла до јуна; У овом семестру студенти обављају истраживачки стаж у одабраним институцијама културе.

· СТ3 – трећи семестар студенти похађају MAIPR Међународну летњу истраживачку школу (ова активност је обавезна за све студенте и носи 10 ЕСПБ бодова) у току које се изоштрава њихов дискурс у односу на изабрану тему заједно са менторима и презентују скице за делове тезе. 

· СТ4 – четврти семестар; студенти се концентришу на своје завршне пројекте и писање завршних мастер радова (теза) уз пратњу ментора и коментора. 

Сврха овог  програма је да надогради и интегрише изучавање савремених извођачких уметности, које су тренутно, у нас, подељене и ограничене на област позоришта и музике, дајући им широку интернационалну, интердисциплинарну и критичку димензију. Схватање појма и оквира деловања у извођачким уметностима укључује елементе позоришта, плеса, музике и других визуелних и извођачких уметности где је једна од основа креирање уметничког догађаја као и корелација и сам однос према делу и њене друштвене импликације. 
Циљеви су јасно дефинисани, са акцентима на повезивању теорије и праксе и снажном међународном  димензијом. Међународно партнерство са неколико најбољих европских факултета у области извођачких уметности обезбедило је структурирање програма по европским стандардима и тиме омогућило његову компетентност у међународним оквирима. Студентске групе су формиране по принципу студентске размене и националне и културне мешовитости, тако да студенти добијају могућност учења и практичног рада у мултикултурном и међународном окружењу. Програм је тако средство које омогућава, подстиче и олакшава међународну културну сарадњу кроз повезивање младих експерата и предавача из целог света. 
Компетенције су у јасној вези са циљевима студијског програма. Компетенције обједињују теоријска и практична знања и вештине, што је у складу са природом студија. Програм је у целини комплементаран, нема фиксну заједничку основу, већ се избором модула на партнерским универзитетима бирају и стичу знања и практичне вештине које чине целину. На основу стечених општих знања, студенти  добијају прилику да их практично провере кроз рад у међународним  истраживачким школама које се организују у Великој Британији, Финској  или Холандији. Комбинација изабраних модула, на неки начин, усмерава и правац студентских теоријских и уметничких интердисциплинарних истраживања, тако да избором понуђених модула на партнерским универзитетима студент допуњује своја  знања и вештине које носи са основних студија (програм могу да упишу студенти који долазе са уметничких или научних основнох студија, који положе пријемни испит).
Курикулум поседује све предвиђене и потребне елементе. Предмети су  јасно дефинисани и распоређени по семестрима, са предвиђеним  фондом часова  и  ЕСПБ. Начини стицања поена, процедура оцењивања и еквиваленције оцена, детаљно су приказани у табелама које су усвојене на Заједничком академском већу (Joint Academic Board - ЈАВ) од стране Конзорцијума партнерских универзитета, а коју је потврдио Брисел тј. Еразмус мундус програмска комисија. Сви остварени бодови и све оцене са партнерских универзитета, на крају студија, претварају се у европски систем оцена и уносе се у додатак дипломи, а студенту се додељује једнa од следећих описних оцена према датој класификацији:  pass, merit или  merit with distinction. Додатак дипломи (који издаје Универзитат уметности у Београду) је дат као варијанта за сваку годину студија, а  приказане су и све комбинације изборних модула на партнерским универзитетима. 
Програм је целовит и има  снажну  међународну димензију. Реализује се као део партнерског пројекта са универзитетима из Велике Британије, Холандије и Финске. Као референтне наведене су две школе са територије САД (Tisch School of Performance Studies, New York; School of Communication, Northwestern University, Ilinois), једна из Канаде (Arts and cultural management, MacEwan University Canada) и три школе са европског простора (Akademy of Music and Dramatic Arts, Bratislava, Slovakia, City University, London, United Kingdom, Janacek Academy of Music and Performing Arts, Brno). Заједнички именитељ свих  школа је бављење изучавањем извођачких уметности..  

Политика уписа је у складу са договореним принципима и процедуром коју су усвојили сви партенерски универзитети. Комисија за пријем узима у обзир сву приложену документацију која је прописана и која укључује и уметнички портфолио за кандидате који долазе из области уметности. У случају да Комисија има било каквих недоумица или сумњи приликом коначног одабира кандидата, заказује се интервју путем директног видео линка са кандидатом. Политика уписа је одобрена од стране EACEA Комисије ЕУ, која иначе додељује стипендије кадидатима и сама проверава сву документацију. Укупан број студената који се уписује, варира из године у годину, у зависности од броја додељених стипендија ЕУ и броја самофинасирајућих студената који одобрава Конзорцијум уз сагласност  Брисела. 
Студенти полагањем испита стичу одређени број ЕСПБ бодова. Да би положио испит студент мора да освоји најмање 55 поена, од максималних 100. Табела на основу које се формира оцена према стеченом броју поена дата је у спецификацији сваког предмета. За сваки предмет  крајња оцена се добија тако што се сабирају појединачне оцене добијене на написаном есеју из предмета, активности на часу и оцене практичног рада уз образложење професора о својој крајњој оцени. 

Универзитет уметности располаже одговарајућим капацитетом наставног кадра. На настави студијског програма који се изводи на Универзитету уметности ангажовано је 16 наставника (10 са факултета Универзитета уметности, 3 гостујућа професора и 3 наставника са других универзитета). За све наставнике достављене су сагласности, уговори, одлуке о избору за гостујуће професоре. Квалификације наставног особља одговарају нивоу њихових задужења и документоване су референцама, доступне су јавности. 13 наставника су доктори наука. Оптерећење наставника не прелази ангажман од 12 часова недељно на свим високошколским установама у Србији.
Зграда  Ректората Универзитета уметности располаже простором од око 250 m2. Ради обезбеђења додатних просторних услова за извођење наставе, Универзитет уметности је закључио са Факултетом драмских уметности споразум о коришћењу простора, и то ФТВ студија број 1, 2, и 3, укупне површине 350 m2. Осим тога, Универзитет уметности је са једним бројем културних институција (Народно позориште, Галерија Ремонт, Битеф театар...) склопио споразуме  о сарадњи којим се, између осталог, установе обавезују да студентима овог програма омогуће обављање стручне праксе, стављањем  на располагање своје ресурсе (простор, опрема, материјал, уступање података и стручна помоћ у спровођењу истраживања и реализацији пројеката).  Највећи део  наставе се изводи exchatedra, те наставници на располагању имају адекватну  технику - лаптоп рачунар и пројектор са платном, као и табле. Веома је солидан  и квалитетан библиотечки фонд у специјализованој  библиотеци Ректората УУ, која је намењена студентима овог и  других студијских програма установе. Библиотечки фонд чине савремени и актуелни наслови систематизовани по специфичним областима које се изучавају. Студентима су на располагњу фондови библиотека четри Факултета из састава УУ. Сви предмети су покривени адекватним насловима који имају функцију  уџбеника - базне литературе за области  које  се изучавају на овим  мастер студијама.

Евалуација програма, његових квалитета и укупне реализације, прати се континуирано на крају првог, другог и трећег семестра у форми стандардне студентске  евалуације. У односу на овај програм се спроводи и екстерна евалуација коју организује Универзитет у Ворику. У прилогу је достављен списак чланова Одбора УУ за обезбеђење и контролу квалитета у чијем раду је предвиђено учешће и два студента. 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	                                   ПРЕДСЕДНИК

                               Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
Утврђује се да је Универзитет уметности У Београду са седиштем у  DOCVARIABLE ConvertString(Adresa,1,5) \* MERGEFORMAT   DOCVARIABLE ConvertString(Sediste,1,5) \* MERGEFORMAT Београду, Косанчићев венац 29, ПИБ: 100062526 DOCVARIABLE PIB \* MERGEFORMAT , Матични број: 07003188, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију интердисциплинарног студијског програма  
Мастер студије Међународно истраживање драмских и аудио-визуелних извођачких уметности / Master In International Performance Research – MAIPR,  на енглеском језику и то за упис 15 студената. Студијски програм је заједнички за: 
Универзитету уметности у Београду у Србији
Универзитету у Ворику (University of Warwick) у Великој Британији, 

Универзитету у Амстердаму (University van Amsterdam) у Холандији, 

Универзитету у Хелсинкију (Helsingin Yliopisto) у Финској, 

Тринити Колеџу у Даблину (Trinity College Dublin) у Ирској.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

